Деобе, Добрица Ћосић

Роман „Деобе“ Добрица Ћосић је објавио 1961. године. За њега је добио престижну НИН-ову награду. У твојој Читанци је одломак из тог романа. Након читања одломка прочитај дате информације, препиши их у школску свеску и на дате захтеве одговори.

Прво, уводно поглавље романа „Деобе“ Добрице Ћосића носи назив „Откриће“. Радња у њему одвија се почетком Другог светског рата. Становници Трнаве, малог моравског села, затворени су у православној цркви , која је била минирана. Немци су сељане затворили због освета за смрт и рањавање својих војника.

У овом одломку романа не постоје изразити индивидуализовани јунаци.

Главни лик у одломку је КОЛЕКТИВНИ ЛИК – НАРОД.

Он је (наведи најважније особине):

- у неверици

- уплашен за живот

- забринут за потомство

- пун неизвесности

- очајан због нељудскости Немаца

- жељан слободе

- несложан и подељен

- судбински уједињен заједничком смрћу у истом дану

У „Деобама“ се прича о страдању становника Трнаве гради драмски, кроз вербалне сукобе међу ликовима. Развој догађаја тече хронолошки . У тексту се непрестано преплићу форме приповедања: монолог, унутрашњи монолог и полилог. Повремено се појављују поједине реченице које имају улогу дидаскалија, али нису посебно назначене стављањем у заграду. Наведи по један пример за њих:

Ми смо цео народ, И наше мало село, сада, овога дана, постало је цела земља..

Боже, како ли је име овом Немцу.

За шта

За шта

Врата се отварају, улази светлост, снажна, чиста, па Немац стаје у њу и гледа дуго.

**Полилог је истовремени разговор више лица, вишегласје, дијалог више лица у истом тренутку.**

Реченице које људи изговарају често су недовршене, расплинуте. Оне стварају посебно вишегласје, жамор који испуњава простор мале цркве у којој је стиснуто преко двеста душа. У том простору влада атмосфера страха (бунта).

Мотивску структуру одломка чине:

1. СУНЦЕ/ СВЕТЛОСТ

На почетку одломка, светлост која споља улази у цркву означава наду у избављење .

Она се постепено претвара у сећања на лепе тренутке у прошлости, на живот.

1. МОТИВ ТАМЕ

У цркви у којој су људи задовољни. Та тама је ознака блиске смрти.

На крају одломка, светлост у којој се појављује Немац и пуца у цркви постаје светлост свести да је смрт неизбежна.

1. БРОЈ/БРОЈАЊЕ

То су синоними смрти. Они који су побројани, спремни су за одлазак са овога света. Зато жене одбијају да им поброје децу не би ли их заштитиле од смрти и сачувале будућност народа.

1. ИЗДАЈСТВО
2. НЕСЛОГА И ПОДЕЛА
3. ЛЕПЕ РЕЧИ

Оне означавају наду да постоји спасење. Девојке изговарају најлепше речи са циљем да њима умилостиве непријатеља.

1. МЕТАК (ПУЦАЊ)

Ово је мотив сигурне смрти.

Пошто не може да смири усталасану масу, Немац пуца у цркви да би их умирио. Тада настаје занемелост . Људи схватају да је смрт неизбежна и да су све њихове деобе сада бесмислене јер им је судбина иста.

Низ најлепших речи завршава се речју ВИДЕЛО,. Она означава светлост дана и то је последња светлост коју ће ти људи угледати. То је светлост сазнања о ономе шта им се дешава. Ту се разрешава и загонетка наслова одломка „Откриће“.

Шта су све открили ови људи? Какви су они (и други) у тешким тренуцима...

А ти? Да су деобе опасне и непотребне.